Drukkies en Soentjies – toortsie.com
April 10, 2017 ~ Kameel
‘n Paar oggende gelede kom Jay haar sitkamer binne en dié prentjie begroet haar. Negejarige Josh se opgestopte leeu en teddie – die een se oor en die ander se been is oopgeskeur – lê netjies toegemaak onder ‘n kombers, met ‘n nota daarby. Die nota lees:
“Maak ons reg asb! ñ
: 10 drukies
: 10 soene vir
Natuurlik het Jay se hart gesmelt van liefde. Josh weet hoe lief sy ma vir drukkies en soentjies is, en moet die knapie nie weggooi nie; hy geniet dit net so. Hy kon as “Rewards” gesê het hy sal van nou af sy kamer netjieser hou, of nie droom wanneer hy moet oplet nie, of sy groente sonder ‘n gekerm eet. Maar nee, hy ken sy ma se hart.
Dit het my laat dink aan ons verhouding met God. Hy wil hê ons moet met vrymoedigheid die stukkende dinge in ons lewe na Hom toe bring en Hom vra om dit heel te maak. Hy verwag nie van ons “Rewards” deur werke waar ons belowe om ons bybel meer dikwels te lees, of beter lewens te lei nie. Nee, as ons sy hart ken sal ons weet Hy vra ons drukkies en soentjies; vrywillig en met oorgawe gegee.
Posted in God en ek
‹ PreviousVerslawing oorwin?
Next ›Ek het drooggemaak!
14 thoughts on “Drukkies en Soentjies”
April 10, 2017 om 2:31 nm
Ag Kameel, hierdie is ñ pragtige storie met ñ wonderlike boodskap.
April 10, 2017 om 2:33 nm
Dankie 🙂 Josh laat tot sy ouma se hart week word. Wonder hoekom het ‘n mens vir party van jou kleinkinders net daardie ekstra sagte plekkie.
April 10, 2017 om 4:56 nm
Uit ‘n kinderhart kom soveel opregtheid.
April 10, 2017 om 5:18 nm
Netso!!! Ek geniet kinders gate uit.
April 10, 2017 om 5:50 nm
Aaaaaaaawwwww dis so mooi!!
April 10, 2017 om 6:17 nm
Dankie dromer. Jy het my nou laat glimlag 🙂
April 10, 2017 om 7:06 nm
Aaaaggggg dis mooi!
April 10, 2017 om 10:01 nm
Altyd lekker as jy inloer…. is dit nie wat jy met tye vir my sê nie? Dit is lekker 🙂
April 11, 2017 om 4:08 nm
Hehehe ek kuier graag
April 11, 2017 om 8:40 vm
Klein seuntjies en die vrouens in hulle lewe … kostelik.
April 11, 2017 om 8:59 vm
Daar is maar net iets tussen ‘n ma en haar seuns. My dogters bederf hulle pa en is gaande oor hom… befoetert soos hy met tye was. Dit is anderste met die seuns.
April 12, 2017 om 12:34 nm
Dierbaar, so klein en hy ken mamma se “love langues”.
April 12, 2017 om 4:25 nm
Sy ma het hom van babatyd af al so opgevry dat hy net weet wat vir haar belangrik is. 🙂
April 12, 2017 om 4:33 nm
Ek het by jou gaan lees maar kannie kommentaar lewer nie. Net gewonder omtrent die ma en die baba… ware lewensverhaal? Klink baie na wat ek deur is.